  Анжелика Тихонова корреспондент Анай кыллэн калыккуспо нуналэз 21-тӥ тулыспалэ Ярын «Бадӟым удмурт диктант яр сямен» ужрад ортчоз. Туэ со ньылетӥзэ радъяськоз ини. Со сярысь ивортодэтъя «Удмуртия» агентстволы ивортӥз диктант гожтонэз радъясь, Ярысь ёрос лыдӟетъюртысь методист Татьяна Малых.  Ярын туж ӧжыт ни удмурт кылын вераськисез. Соин ортчытыны кариським вал. Нырысь аръёсы БУД диктантэз (Бадӟым Удмурт Диктант – ред.) радио пыр гинэ гожтыны луэ вал кадь сьӧр ёросъёсын улӥсьёслы. Нош удмурт кылын ӵем уг верасько бере, секытгес потэ калыклы сыӵе амалэн гожтыны Татьяна Малых, Ярысь ёрос лыдӟетъюртысь методист Диктантын Григорий Медведевлэсь «Лӧзя бесмен» роман-трилогиысьтыз люкетсэ лыдӟозы. Со гожъясьлы туэ 115 ар тырмонлы сӥзьыса быръемын. Вань пыриськисьёслы сертификатъёс сётозы, нош вормисьёслы – синпель кузьымъёс. Озьы ик чакламын на «Тужгес егитэз пыриськись», «Тужгес мӧйыез пыриськись» но «Тужгес чебер гожъяськись» номинациос. Ужрад удмурт кылэз дышетонэз азинтон, чылкыт чебер гожъяськонэз волятон понна радъяське. Татьяна Малыхлэн верамезъя, туэ ёрос лыдӟетъюртазы Бадӟым Удмурт Диктантэз гожтыны площадка но радъяны малпанзы вань.  Тодэ вайытом, «Бадӟым удмурт диктант» туэ Удмуртиын 30-тӥ южтолэзе радъяськоз. Солы нимысьтыз текст Удмуртиысь кутскись драматург Алексей Котков дасялоз. Тегъёс: Яр Удмуртия Мерлык удмурткыл Бадӟымудмуртдиктант  